wickkiey/tamil-wikipedia-chunked huggingface dataset:
# மக்கள் பிரதிநிதித்துவ சட்டம் 1951

## இச்சட்டத்தின் கீழ் தகுதி நீக்கம் செய்யப்பட்ட மக்கள் பிரதிநிதிகள்

மக்கள் பிரதிநிதித்துவச் சட்டத்தின் கீழ் தகுதி நீக்கம் செய்யப்பட்ட முக்கிய நபர்கள் விவரம்:
| பிரதிநிதி | அரசியல் கட்சி | பிரதிநிதித்துவம் & தொகுதி | வழக்கு | தண்டணை பெற்ற நாள் | தற்போதைய நிலௌஇ |  |
| --- | --- | --- | --- | --- | --- | --- |
| ராகுல் காந்தி | இந்திய தேசிய காங்கிரசு | மக்கள் உறுப்பினர், வயநாடு | 2019ல் இதர பிற்படுத்தப்பட்ட வகுப்பினராக மோடி சாதியினரை இழிவாக பேசிய வழக்கில் 2 ஆண்டு சிறை தண்டனை | 23 மார்ச் 2023 | தகுதி நீக்கம்4 ஆகஸ்டு 2023 அன்று இந்திய உச்ச நீதிமன்றம் ராகுல் காந்தி தகுதி நீக்கத்தை தற்காலிகமாக நிறுத்தி வைத்துள்ளது. |  |
| முகமது பைசல் | தேசியவாத காங்கிரஸ் கட்சி | மக்கள் உறுப்பினர், லட்சத் தீவு | கொலை வழக்கில் 10 ஆண்டு சிறை தண்டனை | 11 சனவரி 2023 | தகுதி நீக்கம் |  |
| அப்துல்லா ஆசம் கான் | சமாஜ்வாதி கட்சி | சட்டமன்ற உறுப்பினர், சுவார் சட்டமன்றத் தொகுதி, உ பி | குற்ற வழக்கில் 2 ஆண்டு சிறை தண்டனை | 13 பிப்ரவரி 2023 | தகுதி நீக்கம் |  |
| ஆசம் கான் | சமாஜ்வாதி கட்சி | சட்டமன்ற உறுப்பினர், ராம்பூர் சட்டமன்றத் தொகுதி, உ பி | நரேந்திர மோதி மற்றும் யோகி ஆதித்தியநாத் ஆகியோரை அவதூறாகப் பேசிய வழக்கில் 3 ஆண்டு சிறை தண்டனை | 27 அக்டோபர் 2022 | தகுதி நீக்கம் |  |
| விக்ரம் சிங் சைனி | பாஜக | சட்டமன்ற உறுப்பினர், கதௌலி சட்டமன்றத் தொகுதி, உ பி | 2 ஆண்டு சிறை தண்டனை பெற்றவர் | 12 அக்டோபர் 2022 | தகுதி நீக்கம் |  |
| ஜெ. ஜெயலலிதா | அதிமுக | தமிழக முதலமைச்சர்
சட்டமன்ற உறுப்பினர், ஆர் கே நகர் | சொத்து குவித்த வழக்கில் 4 ஆண்டு சிறை தண்டனை | பிப்ரவரி 2017 | மரணம் அடைந்தார். |  |
| கமல் கிஷோர் பகத் | அனைத்து சார்க்கண்ட் மாணவர்கள் சங்கம் | சட்டமன்ற உறுப்பினர், லோகர்தகா சட்டமன்றத் தொகுதி, ஜார்கண்ட் | கொலை வழக்கில் சிறை தண்டனை | தகுதி நீக்கம் |  |  |
| சுரேஷ் கணபதி ஹால்வங்கார் | பாஜக | சட்டமன்ற உறுப்பினர், இச்சல்கரஞ்ஜி சட்டமன்றத் தொகுதி, மகாராட்டிரா | மின்சாரத் திருட்டு வழக்கில் 3 ஆண்டு தண்டனை | தகுதி நீக்கம் |  |  |
| டி. எம். செல்வகணபதி | திமுக | மாநிலங்களவை உறுப்பினர் | சுடுகாட்டு கூரை வழக்குகில் 2 ஆண்டு சிறை தண்டனை | பதவி விலகினார் |  |  |
| பபன்ராவ் கோலாப் | சிவ சேனா | தியோலாலி சட்டமன்ற உறுப்பினர், மகாராட்டிரா | சொத்து குவிப்பு வழக்கில் 3 ஆண்டு சிறை தண்டனை | தகுதி நீக்கம் |  |  |
| எனோஸ் எக்கா | ஜார்கண்ட் கட்சி | சட்டமன்ற உறுப்பினர், கோலேப்பிரா, ஜார்கண்ட் | ஆயுள் தண்டனை சிறைவாசம் | 2014 | தகுதி நீக்கம் |  |
| ஆஷா ராணி | பாரதிய ஜனதா கட்சி | சட்டமன்ற உறுப்பினர், பிஜவார் தொகுதி, மத்தியப் பிரதேசம் | பணிப்பெண்ணை தற்கொலைக்கு தூண்டியதற்காக 10 ஆண்டு சிறை தண்டனை | தகுதி நீக்கம் |  |  |
| ரசீத் மசூத் | காங்கிரஸ் | மாநிலங்களவை உறுப்பினர், உ பி | மருத்துவப் படிப்பு இடஒதுக்கீட்டில் ஊழலில் 4 ஆண்டு சிறை தண்டனை | பதவி நீக்கம் |  |  |
| லாலு பிரசாத் யாதவ் | இராச்டிரிய ஜனதா தளம் | மக்களவை உறுப்பினர், சரண் தொகுதி, பிகார் | கால்நடை தீவன வழக்கில் 5 ஆண்டு சிறை தண்டனை | தகுதி நீக்கம் |  |  |
| ஜெகதீஷ் சர்மா | ஐக்கிய ஜனதா தளம் | மக்களவை உறுப்பினர், பிகார் | கால்நடை தீவன வழக்கில் 4 ஆண்டு சிறை தண்டனை | தகுதி நீக்கம் |  |  |
| க. பொன்முடி | திமுக | தமிழ்நாடு சட்டமன்ற உறுப்பினர் & உயர் கல்வி அமைச்சர் | வருமானத்திற்கு மீறிய சொத்துக்கள் சேர்த்ததாக | 21 டிசம்பர் 2023 | தகுதி நீக்கம்
3 ஆண்டு சிறை தண்டனை
ரூபாய் 50 இலட்சம் அபராதம் | } |
# மக்கள் பிரதிநிதித்துவ சட்டம் 1951

## இதனையும் காண்க

- இலாபம் ஈட்டும் பதவி
# தாமசு பார்துவார்தைன்

**தாமசு பார்துவார்தைன்** *(Thomas Bradwardine)* (அண். 1300&nbsp;– 26 ஆகத்து 1349) ஓர் ஆங்கிலேயப் பாதிரியும் அறிஞரும் கணிதவியலாளரும் இயற்பியலாளரும் அரசவை உறுப்பினரும் ஆவார். இவர் கான்ட்டர்பரியின் பேராயராக இருந்தார். இவர் பெயர்பெற்ற புலமைவாத மெய்யியலாளரும் இறையியலில் முனைவர் பட்டம் பெற்றவரும் ஆவார்; இவர் அடிக்கடி ***Doctor Profundus*** (இடைக்கல அடைமொழி) என அழைக்கப்பட்டார். இதற்கு "தகவுறு முனைவர்" என்று பொருள். இவர் பின்வரும் பல பட்டங்களை ஆக்சுபோர்டுவழி பெற்றுள்ளார்: இளங்கலை ( ஆகத்து 1321), முதுகலை (1323), இளம் இறையியல் (1333), இறையியல் முனைவர் (13480.
# தாமசு பார்துவார்தைன்

## வாழ்க்கை

பிராதுவார்தைன் சுசெக்சில் உள்ள கார்ட்பீல்டிலோ சிசெசுட்டரிலோ பிறந்துள்ளார். இவரது குடும்பம் அங்கு குடியேறி, நகர நடுத்தட்டு அதிகாரத் தரப்புடன் இணைந்திருந்தது.  
இவர் 1321 இல் பட்டம் பெறும் வரையிலான இளமைக்கால வாழ்க்கையைப் பற்றிய தகவல் ஏதும் கிடைக்கவில்லை. இவரது பிறந்த நாளும் கூட தெரியாது. ஆனால், 1290 – 1300 இடைவெளியில் அமைந்திருக்கலாம். இவர் பிறந்த இடமும் சுசெக்சில் உள்ள கார்ட்பீல்டா அல்லது சிசெசுட்டரா என்பதும் உறுதியாகத் தெரியவில்லை. இவர் பற்றிய பருண்மையான தகவல் வாயில் ஏதும் ஆக்சுபோர்டு பால்லியொல் கல்லூரியில் 1321 இல் பட்டம் பெற்ற காலம் வரை அகப்படவில்லை. இவர் ஆக்சுபோர்டு மெர்ட்டன் கல்லூரியில் ஆய்வுறுப்பினராகியுள்ளார். இவருக்கு 1321 ஆகத்தில் இளங்கலைப் பட்டம் தரப்பட்டது. இவர் 1333 வரை மெர்ட்டன் கல்லூரியில் தங்கியிருந்தார். 1333 இல் இவர் இலிங்கன் திருச்சவைப் பாதிரியாகவும் 1337 இல் இவர் புனித பவுல் கதீடிரல் மதக்குருவாகவும் அமர்த்தப்பட்டுள்ளார். இவரது இறைப்பரப்புரை வாழ்க்கை, இவர் இலிங்கனின் பாதிரியானதும் தொடங்கியுள்ளது. இதோடு இவர் 1335 முதல் 1337 வரை தர்காம் ஆயராக இருந்ததாகவும் கூறப்படுகிறது. இந்தத் தர்காம் இடப்பெயர்ச்சி மூன்றாம் எடுவார்டுடன் தொடர்பேற்படுத்தி, இலண்டன் புனித பவுல் கதீடிரலுக்கு மதக்குருவாக பணியமர்த்தப்ப்பட வாய்ப்பளித்ததாகவும் கூறப்படுகிறது.  
இவர் சிறந்த மாணவனாக இருந்தார். ஆக்சுபோர்டு பல்லியோல் கல்லூரியில் பயின்றார். இவர் 1321 அளவில் இங்கே ஆய்வுறுப்பினரானார். இவர் இறையியல் முனைவர் பட்டம் பெற்று, மிகச் சிறந்த அரிஞரானார்; கணிதத்தில் வல்லமை பெற்றார்; பெயர்பெற்ற இறையியலாளரானார்; இவர் இலையன் முரண்புதிரிலும் தீர்விலிகள் கோட்பாடுகளிலும் புலமைபெற்று, சிறந்த அளவையியலாளர் ஆனார்.  
இவர் அடுத்து நிதிநல்கை பெற்ரு ஆக்சுபோர்டு மெர்ட்டான் கல்லூரியில் சேர்ந்தார். இவர் பிறகு அங்கே இறையியல் பேராசிரியராகவும் பல்கலைக்கழக வேந்தராகவும் உயர்வு பெற்றார். இவர் தனது சமகாலத்து வில்லியம் ஒக்காம் போல, பேரறறிவாண்மை இயக்கத்தில் ஆக்சுபோர்டிலலினைந்தார். இந்த இயக்கம் 1240 களிலேயே தோற்றுவிக்கப்பட்டதாகும்.  
இவர் இயல்பான சமயஞ்சாரா பாதிரியாராக இருந்தார்; அப்போது அவரால் விடுதலையாக அறிவுலகத்தில் இயங்க முடிந்துள்ளது. ஆனால், மறைப்பரப்பும் ஆயர்களுக்கு கிடைக்கும் செல்வாக்கும் புகழும் கிடைக்காததால், மாறாக அரசு புரவலரை நாடினார்.
# தாமசு பார்துவார்தைன்

## அறிவியல்

பாரீசு பல்கலைக்கழக அறிவாண்மையை எதிர்கொள்ள, மெர்ட்டன் கல்லூரி அறிவாளர் குழுவொன்றை இயற்கை அறிவியல், முதன்மையாக,வானியல், கணிதவியல் புலங்களில் வல்லமை பெறவைக்க முயன்றது. பிராதுவார்தைன் ஆக்சுபோர்டு கணிப்பாளர்களில் ஒருவராக, இயக்கவியலில் வில்லியம் கேய்த்தெசுபரி, இரிச்சர்டு சுவைன்சுகுடு, ஜான் தம்பிள்ட்டன் ஆகியோரோடு இணைந்து ஆய்வு செய்தார்ராக்சுபோர்டு கணிப்பாளர்கள் இயங்கியலை இயக்கவோட்ட்டவியலில் இருந்து வேறுபடுத்தினர். இவர்கள் இயக்கவோட்டவியலில் கணநேர விரைவுக்கும்(திசைவேகத்துக்கும்) கவனம் செலுத்தி, ஆய்ந்தனர். இதனால், இவர்கள் நிரல் வேக தேற்றத்தை ம்தன்முதலாக உருவாக்கினர்: இத்தேற்றம், மாறாத விரைவில் செல்லும் பொருள், முடுக்கிய பொருளானது, தன் இறுதி விரைவுபோல அரைமடங்கு விரைவில் செல்லும்போது, ஒரு குறிப்பிட்ட நேரத்தில் கடப்பதற்குச் சமமான தொலைவை அடையும் என விளக்குகிறது. இந்தத் தேற்றத்துக்கு இவர்கள் செயல்விளக்கமும் தந்தனர். இது விடுபட்டு(கட்டற்று) வீழும் பொருள்களின் விதியை கலீலியோவுக்கு முன்னரே உருவாக்கியது.  
கணிதவியல் இயற்பியலாளரும் அறிவியல் வரலாற்றாசிரியருமான கிளிப்போர்டு துரூசுதெல் பின்வருமாறு எழுதுகஈறார்:  
மேலும்,போயர் " பிராதுவார்தைனின் ஆய்வுகளில் முசுலிம் தகவல் வாயில்களின் தொடர்பால் முக்கோணவியலின் சில அடிப்படைகள் உள்ளன" எனக் கூறுகிறார். இருந்தாலும், "பிராதுவார்தைனும் அவரது சமகால ஆக்சுபோர்டு ஆய்வாளர்களும் புத்தறிவியலுக்குப் பெறுமதி ஏதும் அளிக்கவில்லை" (Cantor 2001, p.&nbsp;122). இவர் குறிப்பாக, அல்-கிண்டியால் தாக்கம் உற்றுள்ளார். என்றாலும், இத்தாக்கம் நேரடியானதா அல்லது மறைமுகமானதா என்பது தெளிவாகவில்லை. இருந்தபோதும், பிராதுவார்தைனின் பணி அல்-கின்டியின் ஆய்வோடு பல ஒப்புமைகளை கொண்டுள்ளது. இது அல்-கிண்டியின், Quia primos எனும் நூல்வழியா (அல்லது De Gradibus எனும் நூல்வழியா) என்பதும் தெளிவாகவில்லை. அப்போது இல்லாத கணிதமுறை கலனக்கணிதமே.
# தாமசு பார்துவார்தைன்

## அல்-கிண்டியின் தாக்கம்

இவர் குறிப்பாக, அல்-கிண்டியால் தாக்கம் உற்றுள்ளார். என்றாலும், இத்தாக்கம் நேரடியானதா அல்லது மறைமுகமானதா என்பது தெளிவாகவில்லை. பிராதுவார்தைனுக்கு கிரிமோனா நகர ஜெரார்டு மொழிபெயர்த்த Quia primos எனும் நூலோ (அல்லது De Gradibus எனும் நூலோ) கிடைத்திருக்கலாம். ஆனால், உரோஜர் பென்ரோசு மட்டுமே இந்நூலோடு நேரடியாகத் தொடர்புள்ள ஐரோப்பிய மெய்யியலாளர் ஆவார், என்றாலும் , இத்தொடர்பும் வில்லனோவா நகர ஆர்னால்டு அளவுக்கல்ல எனலாம். இருந்தபோதும், பிராதுவார்தனின் பணி அல்-கின்டியின் ஆய்வோடு பல ஒப்புமைகளை கொண்டுள்ளது.
# தாமசு பார்துவார்தைன்

## நினைவாற்றல் கலை

பிராதுவார்தைன், நினைவாற்றல் கலையை நடப்பில் பயன்படுத்துவதோடு அதைப் பரப்பவும் செய்கிறார். இந்த நினைவாற்றல் கலை, நினைவுப் பதிவுகளை ஒருங்கிணைத்து, நினைவுகூர்தலை மேம்படுத்திடப் பயன்படும் உளப்பதிலீட்டு நெறிகளையும் நுட்பங்களையும் இணைக்கும் தொடராக அமைகிறது. இத்தொடர் எண்னக்கருக்களைப் புதுவதாகப் புனையவும் அவற்றை இணைத்திடவும் உதவுகிறது. இவரது *De Memoria Artificiali* (*c.* 1335) எனும் இலத்தீன நூல், சமகால நடப்பு நினைவாற்றல் பயிற்சியைப் பற்றி விவாதிக்கிறது.  
மேரி சாருதெர்சு மொழிபெயர்த்த பிராதுவார்தைனின் *பயிற்சியால் நினைவாற்றலை அடைதல் பற்றி(On Acquiring a Trained Memory)* எனும் நூல், அதை மொழிபெயர்த்தவரே கூறுவதுபோல, சிசெரோவின் நினைவாற்றல் கலை நூலை ஒத்து அமைகிறது. மேலும், மேரி, " குறிபிட்ட நினைவை நினைவுகூரவும் பொருத்தவும் பல்வேறு நுட்பங்களின் விவரிப்புக்காக பிராத்வார்தைனின் கலை குறிப்பிடத் தகுந்த தனித்தன்மை கொண்டதாகும். இந்த விவரிப்பு, தன் உள்ளொழுங்கால் தன் உள்ளடக்கத்தை மட்டுமன்றி, அதன் கூறுகளின் உறவையும் நினைவுகூரவல்லதாக உள்ளது. இந்த நினைவுகூரலுக்கு இக்கலை பல படங்களையும் ஒழுங்கமைத்த காட்சிகளையும் ஒன்றாக இணைத்து நிரல்பட காட்ட, சீரிய மனப்படிமக் காட்சிகளை வண்ணமயமாகவும் விரிவான வரைபட நேர்த்தியுடனும் பயன்படுத்துகிறது " எனக் கூறுகிறார். மேலும் அவர், இது சிசெரோ கவிதைமொழியில் பொருளையும் சொல்லையும் நினைவுக் கருவிகளால் விவரிக்கும் முனைப்பான மனப்படிமக்காட்சியை ஒத்துள்ளது என அறிவிக்கிறார். ஆனால், பிராதுவார்தைனின் மனப்படிமக் காட்சி இடைக்காலத்தைச் சார்ந்திருப்பதால் தனித்தன்மை வாய்ந்ததாக உள்ளது என்கிறார்.
# தாமசு பார்துவார்தைன்

## பெறுமதி

பிராதுவார்தைனின் *insolubilia* பற்றிய கோட்பாடுகளும் இலையர் முரண்புதிரும் ழீன் புரிதான்மீது பெருந்தாக்கத்தை விளைவித்தன. இவரது இயக்கவோட்டவியல்( kinematics) ஆய்வும் ழீன் புரிதான்பால் அரிய தாக்கத்தை விளைவித்துள்ளது. மரபைப் புறந்தள்ளாத இவர், மார்ட்டின் உலூதருக்கும் ஜான் கால்வினுக்கும் முன்பே சீர்திருத இறையியல் கண்ணோட்டத்தைத் தழுவியுள்ளார்.  
இவரது *De Causa Dei* எனும் இலத்தின நூல் ஜான் வைக்கிளிப்பேவின் அருள், கடவுள்(முன்தீர்வு(முன்எழுதிய)விதி) சார்ந்த இறையியல் போக்கிற்கு வித்திட்டுள்ளது.
# தாமசு பார்துவார்தைன்

## பணிகள்

-
# தாமசு பார்துவார்தைன்

## இலத்தீன நூல்களும் ஆங்கில மொழிபெயர்ப்புகளும்

- *Insolubilia* (Insolubles), Latin text and English translation by Stephen Read, Leuven, Peeters Editions (Dallas Medieval Texts and Translations, 10), 2010.
- *De insolubilibus* (On Insolubles), edited by Marie Louise Roure in 'La problématique des propositions insolubles du XIIIe siècle et du début du XIVe, suivie de l'édition des traités de William Shyreswood, Walter Burleigh et Thomas Bradwardine', Archives d'histoire doctrinale et littéraire du moyen Age 37, 1970: 205–326.
- *De incipit et desinit* (On 'It Begins' and 'It Ceases'), ed. Lauge O. Nielsen, *Cahiers de l'Institut du moyen Age grec et Latin* 42, 1982: 1–83.
- *Geometria speculativa* (Speculative Geometry), Latin text and English translation with an introduction and a commentary by George Molland, Stuttgart: Steiner Verlag, 1989.
- *Arithmetica speculativa* (Speculative Arithmetic) Parisiis: G. Marchant, 1495
- *De proportionibus velocitatum in motibus* (On the Ratios of Velocities in Motions) Latin text and English translation by H. Lamar Crosby, Jr. in: 'Thomas of Bradwardine: His Tractatus de Proportionibus: Its Significance for the Development of Mathematical Physics', Madison, WI: University of Wisconsin Press, 1955.
- *De continuo* (On the Continuum), edited by John Emery Murdoch in 'Geometry and the Continuum in the Fourteenth Century: A Philosophical Analysis of Thomas Bradwardine's Tractatus de continuo', PhD thesis, University of Wisconsin, 1957.
- *De futuris contingentibus* (*On Future Contingents*): edited by
- *De causa Dei contra Pelagium et de virtute causarum ad suos Mertonenses, libri tres* (In Defense of God Against the Pelagians and on the Power of Causes, in three books), edited by Henry Savile, London: 1618; reprinted at Frankfurt: Minerva, 1964.
- Commentary on the Sentences of Peter Lombard: some questions found in a manuscript at the Bibliothèque Nationale de Paris are published in: J.-F. Genest and Katherine Tachau, 'La lecture de Thomas Bradwardine sur les Sentences', Archives d'histoire doctrinale et littéraire du Moyen Age 57, 1990: 301–6.
- *De memoria artificiali adquirenda* (On Acquiring a Trained Memory), ed. Mary Carruthers, Journal of Medieval Latin, 2, (1992): 25–43; translated in Carruthers M., *The Book of Memory: A Study of Memory in Medieval Culture*, New York: Cambridge Univ. Press. 1990, pp.&nbsp;281–8; Carruthers M. and Ziolkowski J., *The Medieval Craft of Memory*, Philadelphia: Univ. of Pennsylvania Press, 2002, pp.&nbsp;205–14.
- Gillmeister H. (ed.), "An intriguing fourteenth-century document: Thomas Bradwardine's De arte memorativa". *Archiv für das Studium der neueren Sprachen und Literaturen* 220, 1983, pp.&nbsp;111–4.
- Green-Pedersen N.-J. (ed.), "Bradwardine (?) on Ockham’s doctrine of consequences: an edition". *Cahiers de l’Institute de moyen age grec et latin*, 42, 1982, pp.&nbsp;85–150.
- Lamar Crosby H. (ed.), *Thomas of Bradwardine: his Tractatus de Proportionibus: its significance for the development of mathematical physics*. Madison, University of Wisconsin Press, 1955.
# கிரிசு வியாசு

**கிரிசு பண்டிதர் பச்சராசு வியாசு** (*Girish Pandit Baccharaj Vyas*)(பிறப்பு 27 மார்ச் 1958), என்பவர் இந்திய அரசியல்வாதியும் மகாராட்டிரா சட்ட மேலவையின் உறுப்பினர் ஆவார். இவர் நாக்பூர் உள்ளூர் தொகுதியிலிருந்து சட்ட மேலவைத்த்குத் தேர்ந்தெடுக்கப்பட்டார். இப்பதவியினை இவர் சனவரி 2, 2016 முதல் வகித்துவந்தார்.இவர் பாரதிய ஜனதா கட்சியின் செய்தித்தொடர்பாளர் ஆவார்.
# இந்தியாவின் அதிகாரப்பூர்வ எதிர்க்கட்சி

**இந்தியாவின் அதிகாரப்பூர்வ எதிர்க்கட்சி** (*Official Opposition-India*) என்பது மேல் அல்லது கீழ் சபைகளில் இரண்டாவது அதிக எண்ணிக்கையிலான இடங்களைப் பெற்ற அரசியல் கட்சியாகும். மேல் அல்லது கீழ் சபைகளில் முறையான அங்கீகாரம் பெற, சம்பந்தப்பட்ட கட்சியினர் அவையின் மொத்த பலத்தில் குறைந்தது 10% உறுப்பினர்களுடன் இருக்க வேண்டும். ஒரு கட்சி 10% இடங்களைப் பூர்த்தி செய்ய வேண்டும். கூட்டணியின் எண்ணிக்கை இதில் கணக்கில் எடுத்துக்கொள்ளப்பட மாட்டாது. இந்திய மாநில சட்டமன்றங்களில் பலவும் இந்த 10% விதியேப் பின்பற்றுகின்றன. மீதமுள்ளவை மாநில அவைகள், அந்தந்த அவைகளின் விதிகளின்படி தனிப்பெரும் எதிர்க்கட்சியையே விரும்புகின்றன.
# இந்தியாவின் அதிகாரப்பூர்வ எதிர்க்கட்சி

## பங்கு

அன்றைய அரசாங்கத்தைக் கேள்விக்குள்ளாக்குவதும், பொதுமக்களுக்குப் பொறுப்புக் கூறுவதும் எதிர்க்கட்சிகளின் முக்கிய பணியாகும். ஆளுங்கட்சியின் தவறுகளைச் சரிசெய்ய எதிர்க்கட்சிகள் உதவுகின்றன. நாட்டு மக்களின் நலன்களை நிலைநாட்டுவதில் எதிர்க்கட்சிகளுக்கும் சமமான பொறுப்பு உள்ளது. நாட்டு மக்களுக்குப் பாதகமான விளைவுகளை ஏற்படுத்தக்கூடிய எந்தவொரு நடவடிக்கையையும் அரசாங்கம் எடுக்காது என்பதை எதிர்க்கட்சி உறுதிப்படுத்த வேண்டும்.  
சட்டமன்றத்தில் எதிர்க்கட்சியின் பங்கு என்பது ஆளும் அல்லது மேலாதிக்கக் கட்சியின் அதிகப்படியானவற்றைச் சரிபார்ப்பதே தவிர, முற்றிலும் விரோதமாக இருக்கக்கூடாது. ஆளுங்கட்சியினரின் மக்களுக்குப் பயனுள்ளதாக இருக்கும் செயல்பாடுகளில் எதிர்க்கட்சிகள் ஆதரவு அளிக்கும் என எதிர்பார்க்கப்படுகிறது.  
சட்டமன்றத்தில், எதிர்க்கட்சிக்கு முக்கியப் பங்கு உள்ளது, அதாவது:  
1. அரசாங்கத்தின் மீது ஆக்கப்பூர்வமான விமர்சனம்.
1. ஆளுங்கட்சியின் தன்னிச்சையான போக்கைக் கட்டுப்படுத்துதல்.
1. மக்களின் சுதந்திரம் மற்றும் உரிமைகளைப் பாதுகாத்தல்.
1. ஆட்சி அமைக்க ஆயத்தம்.
1. பொதுக் கருத்து வெளிப்பாடு.
# இந்தியாவின் அதிகாரப்பூர்வ எதிர்க்கட்சி

## தற்போதைய அலுவல்பூர்வ எதிர்க்கட்சிகள்

### பாராளுமன்றம்

இது இந்திய நாடாளுமன்றத்தில் தற்போதைய எதிர்க்கட்சிகளின் பட்டியல்:
| மக்களவை | இந்திய தேசிய காங்கிரசு | 100 | 543 |  |
| --- | --- | --- | --- | --- |
| ராஜ்யசபா | இந்திய தேசிய காங்கிரசு | 31 | 245 | } |
# இந்தியாவின் அதிகாரப்பூர்வ எதிர்க்கட்சி

## தற்போதைய அலுவல்பூர்வ எதிர்க்கட்சிகள்

### சட்டப் பேரவைகள்

இது இந்திய மாநிலங்கள் மற்றும் ஒன்றிய பகுதிகளின் சட்டப் பேரவைகளில் தற்போதைய எதிர்க்கட்சிகளின் பட்டியல்:
| ஆந்திரப் பிரதேசம் | தெலுங்கு தேசம் | 23 | 175 |
| --- | --- | --- | --- |
| அருணாசலப் பிரதேச சட்டமன்றம் | யாருமில்லை
(குறைந்தது 10% இடங்களுடன் எதிர்க்கட்சி இல்லை) | – | 60 |
| அசாம் | இந்திய தேசிய காங்கிரசு | 27 | 126 |
| பீகார் | பாரதிய ஜனதா கட்சி | 76 | 243 |
| சண்டிகார் | பாரதிய ஜனதா கட்சி | 14 | 90 |
| தில்லி | பாரதிய ஜனதா கட்சி | 8 | 70 |
| கோவா | இந்திய தேசிய காங்கிரசு | 3 | 40 |
| குசராத்து | இந்திய தேசிய காங்கிரசு | 62 | 182 |
| அரியானா | இந்திய தேசிய காங்கிரசு | 30 | 90 |
| இமாச்சலப் பிரதேசம் | இந்திய தேசிய காங்கிரசு | 20 | 68 |
| சம்மு காஷ்மீர் | – | 90 |  |
| சார்க்கண்டு | இந்திய தேசிய காங்கிரசு | 26 | 81 |
| கருநாடகம் | இந்திய தேசிய காங்கிரசு | 69 | 224 |
| கேரளம் | இந்திய தேசிய காங்கிரசு | 21 | 140 |
| மத்தியப் பிரதேசம் | இந்திய தேசிய காங்கிரசு | 96 | 230 |
| மகாராஷ்டிரா | தேசியவாத காங்கிரசு கட்சி | 53 | 288 |
| மணிப்பூர் | குறைந்தது 10% இடங்களுடன் எதிர்க்கட்சி இல்லை | – | 60 |
| மேகாலயா | அகில இந்திய திரிணாமுல் காங்கிரசு | 12 | 60 |
| மிசோரம் | சோரம் மக்கள் இயக்கம் | 6 | 40 |
| நாகாலாந்து | குறைந்தது 10% இடங்களுடன் எதிர்க்கட்சி இல்லை | – | 60 |
| ஒடிசா | பாரதிய ஜனதா கட்சி | 21 | 147 |
| புதுச்சேரி | திராவிட முன்னேற்றக் கழகம் | 6 | 33 |
| பஞ்சாப் | இந்திய தேசிய காங்கிரசு | 18 | 117 |
| ராஜஸ்தான் | பாரதிய ஜனதா கட்சி | 71 | 200 |
| சிக்கிம் | குறைந்தது 10% இடங்களுடன் எதிர்க்கட்சி இல்லை | – | 32 |
| தமிழ்நாடு | அனைத்திந்திய அண்ணா திராவிட முன்னேற்றக் கழகம் | 65 | 234 |
| தெலங்காணா | குறைந்தது 10% இடங்களுடன் எதிர்க்கட்சி இல்லை | – | 119 |
| திரிபுரா | இந்தியப் பொதுவுடமைக் கட்சி (மார்க்சிஸ்ட்) | 15 | 60 |
| உத்தரப் பிரதேசம் | சமாஜ்வாதி கட்சி | 111 | 403 |
| உத்தராகண்டம் | இந்திய தேசிய காங்கிரசு | 19 | 70 |
| மேற்கு வங்காளம் | பாரதிய ஜனதா கட்சி | 70 | 294 |
# இந்தியாவின் அதிகாரப்பூர்வ எதிர்க்கட்சி

## தற்போதைய அலுவல்பூர்வ எதிர்க்கட்சிகள்

### சட்ட மேலவை

இது இந்திய மாநிலங்களின் சட்ட மேலவைகளில் தற்போதைய எதிர்க்கட்சிகளின் பட்டியல்:
| ஆந்திரப் பிரதேசம் | தெலுங்கு தேசம் கட்சி | 16 | 58 |  |
| --- | --- | --- | --- | --- |
| பீகார் | பாரதிய ஜனதா கட்சி | 23 | 75 |  |
| கர்நாடகா | இந்திய தேசிய காங்கிரஸ் | 26 | 75 |  |
| மகாராஷ்டிரா | சிவசேனா (உத்தவ் பாலாசாகேப் தாக்கரே) | 12 | 78 |  |
| தெலுங்கானா | குறைந்தது 10% இடங்களுடன் எதிர்க்கட்சி இல்லை | – | 40 |  |
| உத்தரப்பிரதேசம் | குறைந்தது 10% இடங்களுடன் எதிர்க்கட்சி இல்லை | – | 100 | } |
# இந்தியாவின் அதிகாரப்பூர்வ எதிர்க்கட்சி

## மேலும் பார்க்கவும்

- தற்போதைய இந்திய எதிர்க்கட்சி தலைவர்களின் பட்டியல்
- தற்போதைய இந்திய ஆளும் மற்றும் எதிர்க்கட்சிகளின் பட்டியல்
# இராம் கௌரி சங்கரலயா

**இராம் கௌரி சங்கரலயா** (*Ramgauri Sangralaya*) என்பது இந்தியாவின் சிக்கிம் மாநிலத்தில் உள்ள பாக்யோங் மாவட்டத்தில் அமைந்துள்ளது. தாகுர்பாரி கோயில் அருகே உள்ள இரெனாக் சந்தைப் பகுதியில் ஒரு தனியார் அருங்காட்சியகமாக இயங்குகிறது. சிக்கிம் மாநிலத்தின் முதல் அரசாங்க செய்தித்தாளான சிக்கிம் எரால்டின் தாயகம் இராம் கௌரி சங்கரலயம் என்று கருதப்படுகிறது. முத்திரைகள், நாணயங்கள் மற்றும் செய்தித்தாள்கள் இங்கு சேகரிக்கப்படுகின்றன. மேலும், இந்த அருங்காட்சியகம் சிக்கிமின் அரசியல் வரலாற்றை ஆவணப்படுத்துகிறது.
# இராம் கௌரி சங்கரலயா

## சேகரிப்பு

இராம் கௌரி சங்கரலயா அருங்காட்சியகத்தில் சிக்கிமின் முன்னாள் இமாலய இராச்சியத்தின் அரசியல் வளர்ச்சி தொடர்பான ஏராளமான ஆவணங்கள் வைக்கப்பட்டுள்ளன. முந்தைய காலத்தில் சிக்கிம் விவசாயிகள் தங்கள் நிலப்பிரபுக்களுக்கு செலுத்திய பல்வேறு வரி ரசீதுகளின் தொகுப்பும் இங்கு வைக்கப்பட்டுள்ளது. தந்தி இயந்திரங்கள், கிராமபோன்கள், பழங்கால பூட்டுகள் மற்றும் சாவிகள், பாத்திரங்கள், வானொலிகள் மற்றும் கடிகாரங்கள் போன்ற பல்வேறு பழங்கால பொருட்களும் போச்ராச்சு மற்றும் சிக்கிமின் முதல் வங்கியான இயெத்முல் வங்கி வழங்கிய வங்கி ரசீது, சிக்கிமின் முதல் செய்தி பத்திரிகையான கஞ்சன்சங்காவின் முழு தொகுதி போன்றவை அருங்காட்சியகத்தில் சேகரித்து வைக்கப்பட்டுள்ளன.
# மின்னணு மதிப்பீடு

**மின்னணு மதிப்பீடு** (Electronic assessment) **மின் மதிப்பீடு**, **இணைய மதிப்பீடு** அல்லது **கணினி அடிப்படையிலான மதிப்பீடு** என்றும் அறியப்படும் இந்த மதிப்பீடானது கல்விசார் மதிப்பீடு, சுகாதார மதிப்பீடு, மனநல மதிப்பீடு மற்றும் உளவியல் மதிப்பீடு போன்ற மதிப்பீட்டில் தகவல் தொழில்நுட்பத்தைப் பயன்படுத்துவதைக் குறிப்பதாகும். பணிகளுக்கான சொற் செயலியைப் பயன்படுத்துவது முதல் திரைக்காட்சித் தேர்வு வரையிலான பரந்த அளவிலான செயல்பாடுகளை உள்ளடக்கியது.  
பல்வேறு வகையான இணைய மதிப்பீடுகள் மதிப்பீட்டின் நோக்கத்தைப் பொறுத்து பின்வரும் ஒன்று அல்லது அதற்கு மேற்பட்ட கூறுகளைக் கொண்டிருக்கின்றன: உருவாக்கம், சுருக்கம் மற்றும் கண்டறிதல். உடனடி மற்றும் விரிவான பின்னூட்டம் மேற்கொள்ளப்படலாம் அல்லது தவிர்க்கப்படலாம்.
# மின்னணு மதிப்பீடு

## செயலி

மின்-மதிப்பீடு என்பது தேர்வு வழங்கும் அமைப்புகளால் குறிப்பாக சர்வதேச ஆய்வு மையங்கள் மற்றும் தொலைநிலைப் படிப்புகளை வழங்குபவர்களால் மிகவும் பரவலாகப் பயன்படுத்தப்படுகிறது. 2008 இல் நிறுவப்பட்ட *இ-அசெஸ்மென்ட் அசோசியேஷன்* (eAA) போன்ற தொழிற்துறை அமைப்புகளும், சோதனை, புதுமைகளில் கவனம் செலுத்தும் *டெஸ்ட் பப்ளிஷர்களின் சங்கம் (ATP)* நடத்தும் நிகழ்வுகளும், மேம்படுத்தப்பட்ட தொழில்நுட்ப மதிப்பீட்டின் வளர்ச்சியைக் குறிக்கின்றன.  
மனநல மற்றும் உளவியல் சோதனையில், அறிதிறன் மற்றும் நடைமுறை திறன்களை மதிப்பிடுவதற்கு மட்டும் மின் மதிப்பீடு பயன்படுத்தப்படலாம்.
# மின்னணு மதிப்பீடு

## செயலி

### வரலாறு

கேம்பிரிட்ஜ் பல்கலைக்கழக உள்ளூர் தேர்வுகள் ஆட்சிக்குழு, (இது *கேம்பிரிட்ஜ் அசெஸ்மென்ட்* என்ற நிறுவனப் பெயரில் இயங்குகிறது) இது நவம்பர் 2000 இல் அதன் முதல் பெரிய மின்-குறியிடல் சோதனையை நடத்தியது. மின்-குறியிடல் மற்றும் மின்-மதிப்பீடு ஆகியவற்றில் விரிவான ஆராய்ச்சியை நடத்தியது.  
2007 ஆம் ஆண்டில், சர்வதேச பட்டயப் படிப்பு மின்-குறியிடல் முறையினைச் செயல்படுத்தியது. 2012இல் ஐக்கிய இராச்சியத்தில் 66% , 16 மில்லியன் தேர்வு விடைத்தாள்களில் "இ-குறியிடல்" செய்யப்பட்டன.
# கொண்டித்தோப்பு

**கொண்டித்தோப்பு** (*Kondithope*) என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்திலுள்ள ஒரு புறநகர்ப் பகுதி. இவ்வூர், மக்கள் நெருக்கம் மற்றும் விற்பனை நிலையங்கள் அதிகம் கொண்ட பகுதியாகும். வாகனங்களுக்குக் கடன் மற்றும் நகைக்கடன் அளிக்கும் நிறுவனங்களை நடத்தி வரும் சைனர்கள் அதிக அளவில் வசிக்கும் பகுதியாகும். இந்தியாவில் 1943ஆம் ஆண்டு சென்னையில் பெருவெள்ளம் ஏற்பட்ட போது மிகவும் பாதிக்கப்பட்ட பகுதிகளில் கொண்டித்தோப்பு பகுதியும் அடங்கும்.
# கொண்டித்தோப்பு

## அமைவிடம்

கடல் மட்டத்திலிருந்து சுமார் 31 மீட்டர் உயரத்தில் அமைந்துள்ள கொண்டித்தோப்பு பகுதியின் புவியியல் ஆள்கூறுகள் 13°06'10.9"N 80°16'38.6"E (அதாவது, 13.103040°N 80.277400°E) ஆகும்.
# கொண்டித்தோப்பு

## அருகிலுள்ள ஊர்கள்

ஜார்ஜ் டவுன், ராயபுரம், பாரிமுனை, காசிமேடு, மண்ணடி, சௌகார்பேட்டை, வள்ளலார் நகர், வண்ணாரப்பேட்டை, தண்டையார்பேட்டை ஆகியவை இவ்வூருக்கு அருகிலுள்ள முக்கிய ஊர்களாகும்.
# கொண்டித்தோப்பு

## போக்குவரத்து

### சாலைப் போக்குவரத்து

இவ்வூருக்கு அருகில் செல்லும் சென்னை - திருத்தணி - ரேணிகுண்டா நெடுஞ்சாலை மற்றும் வால்டாக்ஸ் சாலை வழியாக எண்ணற்ற அரசு மாநகரப் பேருந்துகள் செல்வதால், இங்குள்ள மக்களின் சாலைப் போக்குவரத்து எளிதாக உள்ளது.
# கொண்டித்தோப்பு

## போக்குவரத்து

### தொடருந்து போக்குவரத்து

இங்கிருந்து சுமார் ஒரு கி.மீ. தூரத்திலேயே உள்ள பேசின் பாலம் சந்திப்பு தொடருந்து நிலையம் மூலம் இங்குள்ள மக்கள் பயன் பெறுகின்றனர்.
# கொண்டித்தோப்பு

## கல்வி

### பள்ளி

சென்னை மாநகராட்சி நடுநிலைப்பள்ளி ஒன்று கொண்டித்தோப்பில் உள்ளது.
# கொண்டித்தோப்பு

## தொழில்

இரும்பு பாதுகாப்புப் பெட்டகங்கள் தயாரிப்பு மட்டுமல்லாது வார்ப்புத் தொழில், பொறியியல் தொழில் சார்ந்த வேலைகள் கொண்டித்தோப்பில் அதிகமாகக் காணப்படுகின்றன. மேலும் நெகிழி சார்ந்த பொருட்கள் தயாரிக்கத் தேவையான, மறுசுழற்சி செய்யப்பட்ட மூலப்பொருட்கள் தயாரிக்கும் தொழிற்சாலைகள் மற்றும் விற்பனை நிலையங்கள் இங்கு அதிகமாகக் காணப்படுகின்றன.
# கொண்டித்தோப்பு

## ஆன்மீகம்

### கோயில்கள்

கற்பக விநாயகர் கோயில் மற்றும் இலந்தை முத்துமாரியம்மன் கோயில் ஆகியவை கொண்டித்தோப்பிலுள்ள முக்கிய கோயில்களாகும்.
# கொண்டித்தோப்பு

## பொழுதுபோக்கு

### பூங்கா

இங்குள்ள முக்கியமான பொழுதுபோக்கு இடம் சிவஞானம் பூங்கா ஆகும்.
# பள்ளி உணவு

உள்ள பள்ளி மதிய உணவு (கீழே இடமிருந்து கடிகார திசையில்): பர்கர், பிரஞ்சுப் பொரியல், பால், பாகற்காய் மற்றும் வறுத்த கிளைக்கோசு .]]
**பள்ளி உணவு** (School meal) அல்லது **பள்ளி மதிய உணவு** (**பள்ளி இரவு உணவு** அல்லது **பள்ளி காலை உணவு** என்றும் அழைக்கப்படுகிறது) என்பது பள்ளி மாணவர்களுக்கும் சில சமயங்களில் ஆசிரியர்களுக்கும் பொதுவாக பள்ளி நாளின் மத்தியில் அல்லது தொடக்கத்தில் வழங்கப்படும் உணவாகும் . உலகெங்கிலும் உள்ள நாடுகள் பல்வேறு வகையான பள்ளி உணவு திட்டங்களை வழங்குகின்றன**.** ஒவ்வொரு வாரமும், அனைத்து தரநிலைகளைச் சேர்ந்த மில்லியன் கணக்கான குழந்தைகள் அந்தந்த பள்ளிகளில் உணவைப் பெறுகிறார்கள். பன்னிரெண்டு அல்லது அதற்கு மேற்பட்ட நாடுகளில் பள்ளி உணவுகள் உயர் ஊட்டச்சத்து மதிப்புகள் கொண்ட உயர் ஆற்றல் உணவுகளை இலவசமாக அல்லது சிக்கனமான விலையில் வழங்கப்படுகின்றன.  
பள்ளி உணவின் பன்கள் நாட்டுக்கு நாடு மாறுபடும். வளர்ந்த நாடுகளில் பள்ளி உணவு சத்தான உணவாக இருந்தாலும், வளரும் நாடுகளில் குழந்தைகளை பள்ளிக்கு அனுப்பவும், அவர்களின் கல்வியைத் தொடரவும் ஊக்கமளிக்கிறது. வளரும் நாடுகளில், பள்ளி உணவுகள் பொருளாதார நெருக்கடியின் போது உணவுப் பாதுகாப்பை வழங்குகின்றன மற்றும் குழந்தைகள் ஆரோக்கியமான மற்றும் உற்பத்தித் திறன் கொண்ட பெமுதிர் அகவையர்களாக மாற உதவுகின்றன, இதனால் வறுமை மற்றும் பசியின் அளவை குறைக்க உதவுகிறது.
# பள்ளி உணவு

## வரலாறு

முதல்முதலாக பள்ளியில் மதிய உணவு 1790 ஆம் ஆண்டில் ஜெர்மனியில் உள்ள முனிச்சில் அமெரிக்காவில் பிறந்த இயற்பியலாளர் பெஞ்சமின் தாம்சன் (கவுண்ட் ரம்ஃபோர்ட் எனவும் அழைக்கப்படுகிறார்) அவர்களால் வழங்கப்பட்டது.தாம்சன் தனது ஆரம்ப நாட்களில் நியூ இங்கிலாந்தில் இருந்தார், ஆனால் அமெரிக்கப் புரட்சிப் போரின் போது ஒரு அரசவாதியாக அவநம்பிக்கை அடைந்து 1784 இல் இங்கிலாந்திற்குச் சென்றார். முனிச்சில், தாம்சன் ஏழை மக்களுக்கான நிறுவனத்தை நிறுவினார், இது ஜெர்மன் இராணுவத்திற்கான சீருடைகளை உருவாக்க பெரியவர்கள் மற்றும் குழந்தைகள் இருவரையும் வேலைக்கு அமர்த்தியது. அவர்களின் வேலைக்காக அவர்களுக்கு உணவும், உடைகளும் வழங்கப்பட்டன, குழந்தைகள் படிக்கவும், எழுதவும், எண்கணிதமும் கற்றுக் கொடுக்கப்பட்டது. பல ஆண்டுகளுக்குப் பிறகு தாம்சன் இலண்டனில் ஒரு நாளைக்கு 60,000 பேருக்கு அன்னதானம் அளித்தார் பெஞ்சமின் தாம்சன் ஏழைகளுக்கு நிறுவன ரீதியாக உணவளிப்பதில் முன்னோடியாக இருந்தார் மற்றும் ஐரோப்பிய ஏழைகளின் உணவில் உருளைக்கிழங்கை அறிமுகப்படுத்திய பெருமைக்குரியவராக இருந்தார். இரட்டை கொதிகலன், பேக்கிங் அடுப்பு, அழுத்தேனம், காழநீராக்கி ஆகியவற்றைக் கண்டுபிடித்தார். நீராவிக் கெண்டி, மற்றும் வணிக போறணை ஆகியன பள்ளி உணவு திட்டங்களுக்கு பயன்படுத்தப்படுகின்றன.
# மணியகாரன்பாளையம்

**மணியகாரன்பாளையம்** (*Maniyakarampalayam*) என்பது இந்தியா தீபகற்பத்தின் தமிழ்நாடு மாநிலத்தில் கோயம்புத்தூர் மாவட்டத்திலுள்ள புறநகர்ப் பகுதியாகும்.
# மணியகாரன்பாளையம்

## அமைவிடம்

கடல் மட்டத்திலிருந்து சுமார் 449 மீட்டர் உயரத்தில் அமைந்துள்ள மணியகாரன்பாளையம் பகுதியின் புவியியல் ஆள்கூறுகள் 11°02'55.3"N 76°58'17.4"E (அதாவது, 11.048700° N 76.971500° E) ஆகும்.
# மணியகாரன்பாளையம்

## அருகிலுள்ள ஊர்கள்

கோயம்புத்தூர், காந்திபுரம், கணபதி, துடியலூர், கவுண்டம்பாளையம், நல்லாம்பாளையம், சின்னவேடம்பட்டி, சங்கனூர், சாய்பாபா காலனி, சிவானந்தா காலனி ஆகியவை மணியகாரன்பாளையத்திற்கு அருகிலுள்ள முக்கிய ஊர்களாகும்.
# மணியகாரன்பாளையம்

## போக்குவரத்து

### சாலைப் போக்குவரத்து

அரசு போக்குவரத்து கழகம் மற்றும் தனியார் நிறுவனப் போக்குவரத்து பேருந்துகளில் பல மணியகாரன்பாளையம் வழியாகச் செல்கின்றன.
# மணியகாரன்பாளையம்

## கல்வி

### பள்ளி

மணியகாரன்பாளையம் மாநகராட்சி உயர்நிலைப் பள்ளியில் 2017-18 ஆம் கல்வியாண்டில் 90.11 சதவீதம் மாணவர்கள் தேர்ச்சி பெற்றனர். இது, அதற்கு முந்தைய கல்வியாண்டின் தேர்ச்சியை (89.77%) விட சற்றுக் கூடுதலானதே.
# மணியகாரன்பாளையம்

## நூலகம்

மணியகாரன்பாளையம் பகுதியிலுள்ள நேரு அவென்யூவில் சுமார் 35 இலட்சம் ரூபாய் செலவில் 'வைகோ வளாகம்' என்ற பெயரில், தரைத்தளம் மற்றும் இரண்டு தளங்களுடன் கட்டப்பட்ட தனியார் கட்டிடம் ஒன்று உள்ளது. இதன் முதல் தளத்தில் சுமார் 7,000 நூல்கள் கொண்ட நூலகம் ஒன்றும் இயங்குகிறது. 'யாழ் நூலகம்' என்று இந்நூலகத்திற்குப் பெயர் சூட்டப்பட்டுள்ளது. 1981 ஆம் ஆண்டு இலங்கையின் யாழ்ப்பாணம் பகுதியில் பழைமை வாய்ந்த நூலகம் ஒன்று சில தீய சக்திகளால் தீக்கிரையாக்கப்பட்டதின் தாக்கத்தினால், அதன் நினைவாக இந்நூலகத்திற்கு, யாழ் நூலகம் என்று பெயர் சூட்டப்பட்டுள்ளது.
# ஆலம்கீர் ஆலம்

**ஆலம்கீர் ஆலம்** (*Alamgir Alam*) ஒரு இந்திய அரசியல்வாதி. இவர் இந்திய தேசிய காங்கிரசின் உறுப்பினராக ஜார்க்கண்ட் சட்டசபைக்குட்பட்ட பாகுட் தொகுதியிலிருந்து நான்கு முறை சட்டமன்ற உறுப்பினரானவராவார். ஆலம் 2000, 2004, 2014 மற்றும் 2019 தேர்தல்களில் ஜார்கண்ட் சட்டசபைக்கு தேர்ந்தெடுக்கப்பட்டார், அதே நேரத்தில் இவர் 2009 தேர்தலில் தோல்வியடைந்தார். ஆலம் அக்டோபர் 20, 2006 மற்றும் டிசம்பர் 12, 2009 இடையே ஜார்க்கண்ட் சட்டமன்றத்தின் சபாநாயகராகப் பணியாற்றினார்.  
2019 ஆம் ஆண்டு நடைபெற்ற சார்க்கண்ட் சட்டமன்றத் தேர்தலில் ஆலம் அகில் அக்தர் என்பவரைத் தோற்கடித்ததன் மூலம் மீண்டும் சட்டமன்ற உறுப்பினரானார். அகில் அக்தர் என்பவர் 2009 ஆம் ஆண்டு நடைபெற்ற தேர்தலில் ஆலம்கீர் ஆலத்தைத் தோற்கடித்தவர் ஆவார். இந்திய தேசிய காங்கிரசு தனது கூட்டணிக் கட்சிகளான ஜார்க்கண்ட் முக்தி மோர்ச்சா மற்றும் இராச்டிரிய ஜனதா தளம் ஆகிய பிற கட்சிகளுடன் இணைந்து வெற்றி பெற்ற நிலையினைத் தொடர்ந்து, இவர் சட்டசபை காங்கிரசு அணியின் தலைவராகத் தேர்ந்தெடுக்கப்பட்டார். 2019 ஆம் ஆண்டு திசம்பர் 29 ஆம் நாள், முதல் அமைச்சர் ஹேமந்த் சோரன், இராமேசுவர் ஓரான் மற்றும் சத்தியானந்த் போக்தா ஆகியோருடன் ஆய அமைச்சராகப் பதவியேற்றுக் கொண்ட முதல் நால்வருள் இவரும் ஒருவராக இருந்தார்.
# யூடிசு

***யூடிசு** (Euodice*) என்பது எசுடுரிடிடே குடும்பத்தில் உள்ள சிறிய அளவிலான, விதைகளை உண்ணும் பறவைகளின் ஓர் பேரினமாகும். இந்த பேரினத்தின் சிற்றினங்கள் ஆப்பிரிக்கா மற்றும் இந்தியாவின் வறண்ட பகுதிகளில் காணப்படுகின்றன. இவை பொதுவாக வெண்தொண்டைச் சில்லை என்று குறிப்பிடப்படுகின்றன. இவை முன்பு *லோஞ்சூரா* பேரினத்தில் சேர்க்கப்பட்டிருந்தது.  
"சாம்பல் தலை சில்லை" என்ற பெயரைப் பகிர்ந்து கொள்ளும் வெந்தலை அலகு, ஒரே குடும்பத்தைச் சேர்ந்தது. ஆனால் *இசுபெர்மெசுடசு* பேரினத்தில் வைக்கப்படுகிறது.
# யூடிசு

## வகைபிரித்தல்

*யூடிசு* பேரினமானது 1862ஆம் ஆண்டில் செருமன் இயற்கை ஆர்வலர் லுட்விக் ரீசென்பாக் என்பவரால் அறிமுகப்படுத்தப்பட்டது. இந்த பெயர் பண்டைய கிரேக்கச் சொல்லான *யூ* (eu) என்பதன் பொருள் "நல்ல" என்றும் டிகோசு (*ōdikos)* என்பதன் பொருள் "இசை" அல்லது "பாடுதல்" ஆகும். இந்தப் பேரின மாதிரி இனம் 1890ஆம் ஆண்டில் ரிச்சர்ட் பவுட்லர் சார்ப் என்பவரால் ஆப்பிரிக்க வெண்தொண்டைச் சில்லை என அறிவிக்கப்பட்டது.  
இந்திய மற்றும் ஆப்பிரிக்க வெண்தொண்டைச் சில்லை முன்பு *லோஞ்சூரா* பேரினத்தில் வைக்கப்பட்டன. 2020-ல் வெளியிடப்பட்ட ஒரு மூலக்கூறு தொகுதி பிறப்பு வரலாற்றில், இந்த இனங்கள் *லோஞ்சூராவின்* உறுப்பினர்களுக்கு அடித்தளமாக இருக்கும் உட்கோட்டை உருவாக்கியது.
# யூடிசு

## வகைபிரித்தல்

### சிற்றினங்கள்

பேரினம் இரண்டு இனங்களைக் கொண்டுள்ளது:
| ஆப்பிரிக்க வெண்தொண்டைச் சில்லை | *யூடிசு காண்டன்சு* | மத்திய ஆப்பிரிக்கா |
| --- | --- | --- |
| இந்திய வெண்தொண்டைச் சில்லை | *யூடிசு* *மலபாரிகா* | இந்திய துணைக்கண்டம் மற்றும் அதை ஒட்டிய பகுதிகள் |
# எகிப்தின் பிரமிடுகள் பட்டியல்

## இதனையும் காண்க

- பழைய எகிப்து இராச்சியம்
- எகிப்தின் மத்தியகால இராச்சியம்
- கிசா பிரமிடுத் தொகுதி
- கீசாவின் பெரிய ஸ்பிங்ஸ்
- நித்திய வீடு
- நினைவுக் கோயில்
- மன்னர்களின் கல்லறைகள்
- அரசிகளின் கல்லறைகள்
- பண்டைய எகிப்தியக் கட்டிடக்கலை
# ஆர். எஸ். புரம்

**ஆர். எஸ். புரம்** என்பது இந்தியா தீபகற்பத்தின் தமிழ்நாடு மாநிலத்தில் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும். சற்று வசதியானவர்கள் வாழும் குடியிருப்புகள் மற்றும் அதிக வணிக நிறுவனங்கள் நெருக்கமாகவும் கொண்ட பகுதி இது. உழவர் சந்தை ஒன்று இங்கு செயல்படுகிறது. ஆர். எஸ். புரத்தில் மாநகராட்சி நீச்சல் குளம் ஒன்று உள்ளது. தேசிய அளவில் மற்றும் மாநில அளவில் நீச்சல் பயிற்சி பெறுபவர்கள் இங்கு வந்து செல்கின்றனர். மாநகராட்சிக்குச் சொந்தமான கலையரங்கம் ஒன்றும் ஆர். எஸ். புரத்தில் உள்ளது. இக்கலையரங்கில், 2022 ஆம் ஆண்டு நவம்பர் மாதம் 30ஆம் தியதி, தமிழக பொதுப்பணித்துறை, நெடுஞ்சாலைத்துறை மற்றும் சிறு துறைமுகங்கள் துறை அமைச்சர் தலைமையில், மின்சாரத்துறை, மதுவிலக்கு மற்றும் ஆயத்தீர்வை அமைச்சர் முன்னிலையில், சாலை பாதுகாப்புக் குழு ஆய்வுக் கூட்டம் நடைபெற்றது.
# ஆர். எஸ். புரம்

## அமைவிடம்

கடல் மட்டத்திலிருந்து சுமார் 452 மீட்டர் உயரத்தில் அமைந்துள்ள ஆர். எஸ். புரம் நகரின் புவியியல் ஆள்கூறுகள் 11°00'36.7"N 76°57'01.4"E (அதாவது, 11.010200°N 76.950400°E) ஆகும்.
# ஆர். எஸ். புரம்

## அருகிலுள்ள ஊர்கள்

கோயம்புத்தூர், காந்திபுரம், டாடாபாத், கணபதி, ஆவாரம்பாளையம், பாப்பநாயக்கன் பாளையம், பீளமேடு ஆகியவை ஆர். எஸ். புரத்திற்கு அருகிலுள்ள முக்கிய ஊர்களாகும்.
# ஆர். எஸ். புரம்

## போக்குவரத்து

### சாலைப் போக்குவரத்து

திவான் பகதூர் (D. B.) சாலை இங்குள்ள முக்கியமான சாலையாகும். ரூ.24.36 கோடி செலவில், ஸ்மார்ட் சிட்டி திட்டத்தின் கீழ், இச்சாலையில் மாதிரிச் சாலைப் பணிகள் நடைபெற்று வருகின்றன. தடாகம் சாலை, சுக்கிரவார்பேட்டை தெரு, ஆலை (Mill) சாலை, புரூக் பாண்ட் (டாக்டர் கிருஷ்ணசாமி) சாலை, கௌலி பிரவுன் சாலை, மருதமலை சாலை, இராபர்ட்சன் சாலை, தொண்டாமுத்தூர் சாலை ஆகியவை ஆர். எஸ். புரத்தைச் சுற்றியுள்ள சாலைகளாகும். ரூ. 42 கோடி செலவில் 370 கார்கள் நிறுத்துமளவிற்கு, நான்கு அடுக்கு (மல்டி லெவல்) கார் நிறுத்துமிடம் கோவை மாநகராட்சியால் திவான் பகதூர் சாலையில் கட்டப்பட்டுள்ளது.
# ஆர். எஸ். புரம்

## போக்குவரத்து

### தொடருந்து போக்குவரத்து

ஆர். எஸ். புரத்திலிருந்து சுமார் 2.5 கி.மீ. தூரத்தில் அமைந்துள்ள கோயம்புத்தூர் சந்திப்பு தொடருந்து நிலையம், 24 மணி நேரமும் மக்கள் நடமாட்டம் அதிகம் கொண்ட பகுதியாகும்.
# ஆர். எஸ். புரம்

## போக்குவரத்து

### வான்வழிப் போக்குவரத்து

இங்கிருந்து கோயம்புத்தூர் பன்னாட்டு வானூர்தி நிலையம் சுமார் 13 கி.மீ. தொலைவில் உள்ளது.
# ஆர். எஸ். புரம்

## கல்வி

### பள்ளி

நேரு வித்யாலயா என்ற பெயரில் ஆரம்பிக்கப்பட்டு, பின் ஸ்ரீ நேரு வித்யாலயா மெட்ரிகுலேஷன் பள்ளியாக உயர்வு பெற்று 25 ஆண்டுகளைக் கடந்து சேவை புரிந்து கொண்டிருக்கும் பள்ளி இங்குள்ள இராபர்ட்சன் சாலையில் அமைந்துள்ளது.
# ஆர். எஸ். புரம்

## சிறந்த காவல் நிலையம்

நாட்டிலேயே சிறந்த காவல் நிலையம் என்ற தேசிய விருதைப் பெற்றுள்ளது 'ஆர். எஸ். புரம் காவல் நிலையம்'.
# தீப்சின் புனித இணையர் படை

**தீப்சின் புனித இணையர் படை** (*Sacred Band of Thebes*, பண்டைய கிரேக்கம் : , *Hierós Lókhos* ) என்பது 150 இணை வீரர்களைக் கொண்ட தேர்ந்தெடுக்கப்பட்ட ஒரு துருப்பு ஆகும். இது கிமு நான்காம் நூற்றாண்டில் தீபன் இராணுவத்தின் உயரடுக்கு படையாக இருந்தது. இது எசுபார்த்தாவின் ஆதிக்கத்தை முடிவுக்கு கொண்டு வந்தது. கிமு 371 இல் லியூக்ட்ரா சமரில் இது முக்கிய பங்குவகித்து அதிலிருந்து சிறந்த படையாக தன் ஆதிக்கத்தைத் தொடங்கியது. இது கிமு 338 இல் செரோனியா சமரில் மக்கெடோனின் இரண்டாம் பிலிப்பால் இப்படை அழிக்கப்பட்டது.
# தீப்சின் புனித இணையர் படை

## உருவாக்கம்

324 கி.மு. இல் ஏதெனியன் கிரேக்க உரைநடை வரலாற்று ஆசிரியரான டினார்கஸ் எழுதிய அகெய்ன்ஸ்ட் *டெமோஸ்தீனஸ்* சொற்பொழிவானது, புனித இணைப்படை குறித்து எஞ்சியிருக்கும் பழைய பதிவு ஆகும். புனித இணைப்படை அதன் தளபதியான பெலோப்பிடாசால் வழிநடத்தப்பட்டதாக அவர் அதில் குறிப்பிடுகிறார். மேலும் தீப்சின் (போயோட்டியா) இராணுவத்திற்கு தலைமை தாங்கிய எபமினோண்டாசுடன் சேர்ந்து, லியூக்ட்ரா சமரில் (கிமு 371) எசுபார்த்தன்களை தோல்வியுறச் செய்தனர்.
கோட்டையின் இடிபாடுகள்]]
கிரேக்க வரலாற்றாளரான புளூட்டாக் (கி.பி. 46-120) புனித இணைப்படை குறித்து எஞ்சியிருக்கும் தரவுகளை எழுதியவராவார். காட்மியாவின் தீபன் கோட்டையை ஆக்கிரமித்திருந்த எசுபார்த்தன் துணைப்படை வெளியேற்றப்பட்ட சிறிது காலத்திற்குப் பிறகு, புனித இணைப்படையானது முதலில் போயோடாரான கோர்கிடாசால் உருவாக்கப்பட்டது என்று அவர் பதிவு செய்துள்ளார். கி.பி இரண்டாம் நூற்றாண்டய மாசிடோனிய எழுத்தாளர் பாலியானஸ் தனது *ஸ்ட்டாகெம்ஸ் இன் வார்* நூலில் கோர்கிடாசை புனித இணைப்படையின் நிறுவனராக பதிவு செய்துள்ளார். இருப்பினும், டியோ கிரிசோஸ்டம் (கி.பி. 40-120), ரோட்சின் ஐரோனிமஸ் (கி.மு. 290-230), நௌக்ராட்டிசின் அதீனியஸ் (கி.பி. 200) ஆகியோர் இப்படையை உருவாக்கிய பெருமையை எபமினோண்டாசுக்கு அளித்துள்ளனர்.  
புனித இணைப்படை உருவாக்கப்பட்ட காலம் என பொதுவாக ஏற்றுக்கொள்ளப்படுவது கிமு 379 - 378 க்கு இடையிலான காலம் என்பது ஆகும். இதற்கு முந்தைய, தீபன் படைகளில் வீரர் எண்ணிக்கை 300 ஆக இருந்ததாக குறிப்புகள் காணப்படுகின்றன. எரோடோட்டசு (கி.மு. 484-425), துசிடிடீஸ் (கி.மு. 460-395) ஆகிய இருவரும் பாரசீகர்களுடன் கூட்டு சேர்ந்த 300 தீபன்களின் உயரடுக்கு படை குறித்து பதிவு செய்துள்ளனர். அவர்கள் பிளாட்டீயா சமரில் (கிமு 479) ஏதெனியர்களால் அழிக்கப்பட்டனர். எரோடோடஸ் அவர்களை தீபன்கள் மத்தியில் உள்ளவர்களில் "முதன்மையானவர்களும், சிறந்தவர்களும்" என்று குறிப்பிடுகிறார் . கிரேக்க வரலாற்றாளரான டியோடரஸ் டெலியம் சமரில் (கிமு 424) ஈடுபட்ட தீப்சின் 300 தேர்ந்தெடுக்கப்பட்ட வீரர்கள் குறித்து பதிவு செய்துள்ளார். இவற்றில் எதிலுமே புனித இணைப்படை என்ற பெயரைக் குறிப்பிடவில்லை என்றாலும், இவை புனித இணைப்படை அல்லது குறைந்தபட்சம் அதன் முன்னோடி படையைக் குறிப்பதாக இருக்கலாம்.
# தீப்சின் புனித இணையர் படை

## கட்டமைப்பு

புளூடார்ச்சின் கூற்றுப்படி, சமூக வகுப்பைப் பொருட்படுத்தாமல், திறமை, தகுதி ஆகியவற்றை அடிப்படையாகக் கொண்டு 300 வீரர்கள் கோர்கிதாசால் தேர்ந்தெடுக்கப்பட்டனர். இவர்களுக்கு தகுந்த பயிற்சிகள் அளிக்கபட்டு, துணுவு கொண்ட வீரர்களாக ஆக்கபட்டனர். இவர்கள் 150 இணைகளாக பிரிக்கபட்டனர். ஒவ்வொரு இணையும் ஒரு மூத்த வீரரையும், ஒரு இளம் வீரரையும் கொண்ட ஓரினச் சேர்க்கையாளர்களாக இருந்தனர். கடுமையான போர்களின்போது இவர்கள் மற்ற சாதாரண தரைப்படை வீரர்களுக்கு உற்சாகம் ஊட்டும் வகையில் அவர்களுக்கு முன் அணிவகுத்துச் செல்வர். போரில் இணையர் ஒருவரைவிட்டு ஒருவர் பிரியாமல் ஒன்றாகவே போரிவர். கடும் போர்களில் மட்டுமே இந்த வீரர்கள் களமிறக்கப்படுவர். நாக்ராட்டிசின் அதீனியஸ் புனித இணைப் படையினரை "காதலர்கள் மற்றும் அவர்களுக்குப் பிடித்தவர்கள்" என்று பதிவு செய்கிறார். இவர்கள் குறித்து பாலியானஸ் விவரிக்கும்போது புனித இணைப்படையில் உள்ளவர்கள் "அன்பின் பரஸ்பர கடமைகளால் ஒருவருக்கொருவர் அர்ப்பணிக்கப்பட்ட" வீரர்கள் என்கிறார்.  
இணைப் படையானது காட்மியாவில் ஒரு நிலைப் படையாக நிறுத்தப்பட்டது. இது எதிர்காலத்தில் கோட்டையை கைப்பற்ற முனையும் வெளிநாட்டுப் படைகளக்கு எதிராக தற்காப்பாக இருக்கலாம். போயோட்டியன் பொலிசின் செலவில் அவர்களுக்கான இராணுவப் பயிற்சி மற்றும் வீடுகள் வழங்கப்பட்டதால், இது சிலவசமயம் "சிட்டி பேண்ட்" (ἐκ πόλεως λόχος) என்று குறிப்பிடப்படுகிறது. இவர்களின் வழக்கமான பயிற்சியில் மற்போர், நடனம் ஆகியவை அடங்கும். கோர்கிதாஸ் முன்பு ஒரு ஹிப்பார்ச்சாகப் (குதிரைப்படை அதிகாரி) பணியாற்றியதால், குதிரையேற்றப் பயிற்சியும் அளிக்கப்பட்டிருக்கலாம் என்று வரலாற்றாசிரியர் ஜேம்ஸ் ஜி. டெவோடோ குறிப்பிடுகிறார். படைப்பிரிவு உறுப்பினர்களின் சரியான வயதுகள் பண்டைய தரவுகளில் பதிவு செய்யப்படவில்லை. இருப்பினும், அவர்களை எசுபார்த்தன் மேல்தட்டு வீரர்களான *இப்பிசு* மற்றும் ஏதெனியன் *எபிபோய்* (ἔφηβοι) ஆட்சேர்ப்புவுடன் ஒப்பிடு செய்து, டிவோட்டோ மதிப்பீட்டின்படி, பயிற்சி பெற்றவர்கள் இப்படையில் 20 முதல் 21 வயது வரையில் உறுப்பினர்களாக சேர்க்கப்பட்டிருக்கலாம். இவர்கள் 30 வயதில் தங்கள் பணிச் சேவையை முடித்திருக்கலாம் எனப்படுகிறது.
# இசுதானா சியார்கியா

**இசுதானா சியார்கியா** அல்லது **சியார்கியா அரண்மனை** (மலாய்: *Istana Syarqiyyah*; ஆங்கிலம்: *Syarqiyyah palace* ஜாவி: ايستان شرقية); என்பது மலேசியா, திராங்கானு மாநிலத்தின் மன்னரான சுல்தான் மிசான் சைனல் அபிடின் (*Sultan Mizan Zainal Abidin*) அவர்களின் அதிகாரப்பூர்வ அரண்மனையாகும்.  
இந்த அரண்மனை திராங்கானு, கோலா திராங்கானு, புக்கிட் செண்டரிங் (*Bukit Chendering*) எனும் இடத்தில் அமைந்துள்ளது. இந்த அரண்மனை திராங்கானு சுல்தானின் முக்கியமான அரண்மனை; மற்றும் அனைத்து அதிகாரப்பூர்வ விழாக்களும் இந்த அரண்மனையில் நடைபெறும்.  
அரண்மனையின் உட்பகுதிக்குள் சுல்தான் மற்றும் திராங்கானுவின் அரச குடும்பங்களின் முக்கிய குடியிருப்புகள் உள்ளன. சியார்கியா (*Syarqiyyah*) என்ற பெயர் அரபு மொழியில் இருந்து பெறப்பட்டது.  
'கிழக்கு ரத்தினம்' (*East Gem*) என்று பொருள்படும். இந்த அரண்மனை கட்டுவதற்கு RM 1 பில்லியன் செலவானது என்று அறியப் படுகிறது.
# இசுதானா சியார்கியா

## சிறப்புக்கூறுகள்

- 9 மீட்டர் நீளம் வரை 5,000 தனித்துவமான ஓவியங்கள்.
- 100 க்கும் மேற்பட்ட அறைகள்; ஒவ்வொன்றிற்கும் வெவ்வேறு வடிவமைப்புகள்.
- 14 டன் வெண்கலக் கதவுகள்.
- மூன்று மாடி மண்டபம்.
- 865 ஏக்கர் நிலம் காடுகளால் சூழப்பட்டுள்ளது.
- 1,200 பேர் அமரும் மண்டபம்.
- 1,800 பேர் உணவருந்தும் கூடம்.
- தோட்டத்தில் நீரூற்றுகள் மற்றும் கோபுரங்கள்.
# மடகாசுகர் பக்கி

**மடகாசுகர் பக்கி** (*Madagascar nightjar*)(*கேப்ரிமுல்கசு மடகாசுகாரியென்சிசு*) என்பது கேப்ரிமுல்கிடே குடும்பத்தில் உள்ள ஒரு பறவைச் சிற்றினம் ஆகும் . இதன் தாயகம் மடகாசுகர், நோசி போராகா மற்றும் அல்தாப்ரா ஆகும். இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# பலாவு பக்கி

**பலாவு பக்கி** (*Palau nightjar*)(***கேப்ரிமுல்கசு பலேனா***) என்பது பலாவுவில் மட்டும் காணப்படும் (அகணிய உயிரி) ஒரு வகை பக்கிச் சிற்றினம் ஆகும். இது முன்பு சாம்பல் பக்கியின் துணையினமாகக் கருதப்பட்டது.
# பலாவு பக்கி

## விளக்கம்

கசுகொட்டை நிறக் கழுத்து, முதுகு மற்றும் நடுத்தர அளவிலான வால் கொண்ட ஒரு சிறிய சாம்பல்-பழுப்பு நிற பக்கியாகும். வெள்ளைத் தொண்டைப் பொட்டு மற்றும் பறக்கும்போது வெளிப்புற வால் மற்றும் இறக்கைகள் வெள்ளை முனையுடன் காணப்படும். இரவுநேரப் பறவைகளான இது, சதுப்புநிலங்கள் மற்றும் தாழ் நில காடுகளின் ஓரங்களில் காணப்படும்.
# விக்கிப்பீடியா:Statistics/December 2022

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# தேவி ரஞ்சன் திரிபாதி

**தேவி ரஞ்சன் திரிபாதி** (*Devi Ranjan Tripathy*) ஒடிசாவைச் சேர்ந்த பிஜு ஜனதா தளம் கட்சியில் உள்ள இந்திய அரசியல்வாதி ஆவார். இவர் ஒடிசா சட்டமன்றத்தின் தற்போதைய சட்டமன்ற உறுப்பினர் ஆவார். இவர் பிஜு ஜனதா தளத்தின் மூத்த தலைவரும், பாங்கி சட்டமன்றத் தொகுதியில் இருந்து 4 முறை சட்டமன்ற உறுப்பினராக இருந்த பிரவத் திரிபாதியின் மகன் ஆவார். பிஜு ஜனதா தளத்தின் மாணவர் பிரிவான பிஜு சத்ர ஜனதா தளத்தின் மாநிலத் தலைவராகவும் உள்ளார்.
# மூன்றாம் விசயாதித்தியன்

## ஆட்சி

இன்றைய நெல்லூர் மாவட்டமான பல்லவ இராச்சியத்தின் வடக்கு எல்லைகளில் வசித்த போர்வீரர்களின் உறுதியான இனமான போயா-கோத்தமாக்களை, இவரது திறமையான தளபதி பாண்டரங்காவின் தலைமையில் நசுக்கிய பயணத்துடன் இவரது ஆட்சி தொடங்கியது. கிளர்ச்சியாளர்களின் கோட்டையான கோத்தமா மற்றும் நெல்லூரை இவரது இராணுவம் கைப்பற்றியது. கந்துகூரை தலைமையிடமாகக் கொண்டு இணைக்கப்பட்ட பிரதேசத்தின் ஆளுநராக தளபதி பாண்டரங்கா நியமிக்கப்பட்டார். ரகானா என்ற தலைவரின் பிரதேசத்தையும் இவர்கள் கைப்பற்றினர்.  
தன்னுடைய முன்னோடிகளைப் போலல்லாமல் மூன்றாம் குணக விசயாதித்தியன், இராட்டிரகூடப் பேரரசர் முதலாம் அமோகவர்சருடன் நட்புறவைப் பேணி, மேலை கங்கர் மற்றும் பிற கலகக்காரர்களின் கிளர்ச்சியை நசுக்க கங்கவாடிக்கு அனுப்பப்பட்டார்.
# சாய்பாபா காலனி

**சாய்பாபா காலனி** (*Sai Baba colony*) என்பது இந்தியா தீபகற்பத்தின் தமிழ்நாடு மாநிலத்தில் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும். 1939 ஆம் ஆண்டில் இப்பகுதியில் சாய்பாபா கோயில் ஒன்று தோற்றுவிக்கப்பட்டது. தென்னிந்தியாவின் முதல் சாய்பாபா கோயிலான இக்கோயில் (தென்னிந்தியாவின் சீரடி என்றும் இக்கோயில் அழைக்கப்படுகிறது) அமைந்துள்ளதின் காரணமாக இப்பகுதி, சாய்பாபா காலனி என்ற பெயரைப் பெற்றது. சாய்பாபா காலனியில் தமிழ்நாடு அரசின் நகராட்சி நிர்வாகத் துறையின் கீழ் இயங்கும் நகரியல் பயிற்சி மைய வளாகம் ஒன்று உள்ளது.
# சாய்பாபா காலனி

## அமைவிடம்

கடல் மட்டத்திலிருந்து சுமார் 462 மீட்டர் உயரத்தில் அமைந்துள்ள சாய்பாபா காலனியின் புவியியல் ஆள்கூறுகள் 11°01'25.7"N 76°56'42.7"E (அதாவது, 11.023800°N 76.945200°E) ஆகும்.
# சாய்பாபா காலனி

## அருகிலுள்ள ஊர்கள்

கோயம்புத்தூர், காந்திபுரம், டாடாபாத், ஆர். எஸ். புரம், கவுண்டம்பாளையம், கணபதி, ஆவாரம்பாளையம், பாப்பநாயக்கன் பாளையம், பீளமேடு ஆகியவை சாய்பாபா காலனிக்கு அருகிலுள்ள முக்கிய ஊர்களாகும்.
# சாய்பாபா காலனி

## போக்குவரத்து

### சாலைப் போக்குவரத்து

சாய்பாபா காலனியில் பேருந்து நிலையம் ஒன்று உள்ளது. ரூ.50 கோடியே 93 இலட்சம் மதிப்பீட்டில், சாய்பாபா காலனி சந்திப்பில் சுமார் 1.14 கி.மீ. நீளத்தில் மேம்பாலம் அமைக்கத் திட்டமிடப்பட்டுள்ளது.
# சாய்பாபா காலனி

## போக்குவரத்து

### தொடருந்து போக்குவரத்து

சாய்பாபா காலனியிலிருந்து சுமார் 4 கி.மீ. தூரத்தில் இருக்கும் கோயம்புத்தூர் சந்திப்பு தொடருந்து நிலையம் எப்போதும் பரபரப்புடன் காணப்படும் ஒரு தொடருந்து நிலையம்.
# சாய்பாபா காலனி

## போக்குவரத்து

### வான்வழிப் போக்குவரத்து

இங்கிருந்து சுமார் 13 கி.மீ. தொலைவில் கோயம்புத்தூர் பன்னாட்டு வானூர்தி நிலையம் அமைந்துள்ளது.
# சாய்பாபா காலனி

## கல்வி

### பள்ளிகள்

வி. வி. வாணி வித்யாலயா (மெட்ரிகுலேஷன் மேல்நிலைப் பள்ளி), அங்கப்பா சீனியர் மேல்நிலை சி. பி. எஸ். இ. பள்ளி, லிசியுக்ஸ் (Lisieux) மெட்ரிகுலேஷன் மேல்நிலைப் பள்ளி ஆகியவை சாய்பாபா காலனியிலுள்ள முக்கிய பள்ளிகளாகும்.
# சாய்பாபா காலனி

## பொழுதுபோக்கு

### பூங்கா

பொழுதுபோக்கிற்காக மக்கள் இங்குள்ள பாரதி பூங்கா வந்து செல்லுகின்றனர்.
# சாய்பாபா காலனி

## அரசியல்

சாய்பாபா காலனியானது, கோயம்புத்தூர் மக்களவைத் தொகுதிக்கு உட்பட்டதாகும். மக்களவைத் தொகுதி உறுப்பினராக பி.ஆர். நடராஜன், 2019ஆம் ஆண்டு நடத்தப்பட்ட தேர்தலில் வெற்றி பெற்றார். மேலும், இப்பகுதி, கோயம்புத்தூர் வடக்கு (சட்டமன்றத் தொகுதி) சார்ந்தது. சட்டமன்றத் தொகுதி உறுப்பினராக அம்மன் கே. அர்ஜூனன், 2021 ஆம் ஆண்டு நடத்தப்பட்ட தேர்தலில் வெற்றி பெற்றார்.
# சிவானந்தா காலனி

**சிவானந்தா காலனி** (*Sivananda Colony*) என்பது இந்தியா தீபகற்பத்தின் தமிழ்நாடு மாநிலத்தில் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.
# சிவானந்தா காலனி

## அமைவிடம்

கடல் மட்டத்திலிருந்து சுமார் 453 மீட்டர் உயரத்தில் அமைந்துள்ள சிவானந்தா காலனி பகுதியின் புவியியல் ஆள்கூறுகள் 11°01'21.0"N 76°57'23.4"E (அதாவது, 11.022500°N 76.956500°E) ஆகும்.
# சிவானந்தா காலனி

## அருகிலுள்ள ஊர்கள்

கோயம்புத்தூர், காந்திபுரம், டாடாபாத், ஆர். எஸ். புரம், கவுண்டம்பாளையம், கணபதி, ஆவாரம்பாளையம், பாப்பநாயக்கன் பாளையம், பீளமேடு, சாய்பாபா காலனி ஆகியவை சிவானந்தா காலனிக்கு அருகிலுள்ள முக்கிய ஊர்களாகும்.
# சிவானந்தா காலனி

## போக்குவரத்து

### சாலைப் போக்குவரத்து

கோயம்புத்தூரில் அரசு மற்றும் தனியார் போக்குவரத்து நிறுவனங்கள் சார்பில் இயக்கப்படும் பேருந்துகளில் பெரும்பாலானவை சிவானந்தா காலனி வழியாகச் செல்கின்றன.
# சிவானந்தா காலனி

## போக்குவரத்து

### தொடருந்து போக்குவரத்து

சிவானந்தா காலனியிலுள்ள கோயம்புத்தூர் வடக்கு தொடருந்து நிலையம் தரம் உயர்த்தப்பட்டு கோவையின் இரண்டாவது சந்திப்பு தொடருந்து நிலையமாகத் திகழ வேண்டுமென, தற்போதைய கோயம்புத்தூர் தெற்கு சட்டமன்றத் தொகுதி உறுப்பினரால், மத்திய இரயில்வே துறை அமைச்சரிடம் வேண்டுகோள் விடுக்கப்பட்டுள்ளது. 24 மணி நேரமும் சுறுசுறுப்பாகக் காணப்படும் கோயம்புத்தூர் சந்திப்பு தொடருந்து நிலையம், சிவானந்தா காலனியிலிருந்து சுமார் 5 கி.மீ. தூரத்திலுள்ளது.
# சிவானந்தா காலனி

## போக்குவரத்து

### வான்வழிப் போக்குவரத்து

இங்கிருந்து 11 கி.மீ. தொலைவிலுள்ள கோயம்புத்தூர் பன்னாட்டு வானூர்தி நிலையம், தொழிலதிபர்கள் அதிகம் வந்து செல்லுவதற்கு மிகவும் பயனுள்ளதாக இருக்கிறது.
# சிவானந்தா காலனி

## கல்வி

### பள்ளி

இங்குள்ள காமராஜர் மெட்ரிகுலேஷன் மேல்நிலைப் பள்ளி, மாணவர்களின் கல்வி மற்றும் செயல்திறன் ஊக்கத்திற்கு பேருதவியாக இருக்கிறது.
# சிவானந்தா காலனி

## ஆன்மீகம்

### கோயில்

இங்குள்ள கற்பக விநாயகர் கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்குகிறது.
# சிவானந்தா காலனி

## அரசியல்

சிவானந்தா காலனியானது, கோயம்புத்தூர் தெற்கு (சட்டமன்றத் தொகுதி)க்கு உட்பட்டதாகும். இதன் சட்டமன்றத் தொகுதி உறுப்பினர் வானதி சீனிவாசன் மற்றும் கோயம்புத்தூர் மக்களவைத் தொகுதி சார்ந்தது. மக்களவைத் தொகுதி உறுப்பினர் பி. ஆர். நடராஜன் ஆவார்.
# லிஸ்டு நகரம்

சிதைந்த பிரமிடு]]  
தின் பிரமிடு]]
**லிஸ்டு அல்லது எல் லிஸ்டு** (**Lisht** or **el-Lisht**) , எகிப்து நாட்டின் தெற்கில் உள்ள கீசா மாநிலத்தில் உள்ள பண்டைய கிராமம் மற்றும் தொல்லியல் களம் ஆகும். இது எகிப்தின் தலைநகரான கெய்ரோ நகரத்திற்கு தெற்கே 91 கிலோ மீட்டர் தொலைவில் அமைந்துள்ளது. இதனருகில் பண்டைய இட்ஜ்தாவி நகரம் உள்ளது.  
பண்டைய எகிப்தை ஆண்ட மத்தியகால இராச்சியத்தை ஆண்ட் 12-ஆம் வம்சத்தின் (கிமு 1991 – கிமு 1802) மன்னர்களான முதலாம் அமெனம்ஹத் மற்றும் முதலாம் செனுஸ்ரெத் ஆகியோரின் பிரமிடுகள் லிஸ்டு நகரத்தில் உள்ளது. இம்மன்னர்களின் பிரமிடு வளாகங்களைச் சுற்றி அரச குடும்பத்தினரின் சிறிய பிரமிடுகள் மற்றும் அரச அலுவலர்களின் மஸ்தபா எனும் நினைவுக்கட்டிடங்கள் உள்ளது.
# லிஸ்டு நகரம்

## அகழாய்வுகள்

லிஸ்டு தொல்லியல் களத்தை பிரான்சு நாட்டு எகிப்தியவியல் அறிஞர் கஸ்டோன் மாபிரே என்பவர் 1882 முதல் 1885 வரை அகழாய்வு செய்தார். பின்னர் நியூயார்க் நகர பெருநகரக் கலை அருங்காட்சியகத்தினர் 1906 முதல் 1934 முடிய அகழாய்வு செய்தனர்.
# லிஸ்டு நகரம்

## இதனையும் காண்க

- பண்டைய எகிப்திய நகரங்கள்
- எகிப்தின் பிரமிடுகள் பட்டியல்
# மெரென்ரே

மெரென்ரேயின் பட்டப்பெயர்கள் பொறித்த சிறு மரப்பெட்டி]]
**மெரென்ரே** (**Merenre Nemtyemsaf I**) (பொருள்:இரா கடவுளால் ஆசிர்வதிக்கப்பட்டவர்), பண்டைய எகிப்தின் பழைய இராச்சியத்தை ஆண்ட ஆறாம் வம்சத்தின் நான்காம் பார்வோன் ஆவார். இவர் எகிப்தை கிமு 2287 – 2278 முடிய 11 ஆண்டுகள் ஆண்டார். தெற்கு சக்காரா நகரத்தில் இவர் கட்டிய பிரமிடு உள்ளது.
# மெரென்ரே

## இதனையும் காண்க

- பாரோக்களின் பட்டியல்
- எகிப்தின் பிரமிடுகள் பட்டியல்
# லெம்பா பந்தாய்

**லெம்பா பந்தாய்**, (மலாய்: *Lembah Pantai*; ஆங்கிலம்: *Lembah Pantai*; சீனம்: *班底谷*); என்பது மலேசியா, கோலாலம்பூர் மாநகரத்தில், தென் மேற்கு பகுதியில் அமைந்து உள்ள ஒரு புற நகரம். இது ஒரு துணை மாவட்டம் மற்றும் நாடாளுமன்ற மக்களவைத் தொகுதியும் ஆகும்.  
மலேசியத் தலைநகர் கோலாலம்பூரில் மிக முக்கியமான புறநகரப் பகுதியாக விளங்குகிறது. லெம்பா பந்தாய்க்கு அருகில் உள்ள நாடாளுமன்றத் தொகுதிகள் செபுத்தே மக்களவைத் தொகுதி, சிகாம்புட் மக்களவைத் தொகுதி, மற்றும் புக்கிட் பிந்தாங் மக்களவைத் தொகுதி ஆகும் 2020-ஆம் ஆண்டு மக்கள் தொகை கணக்கெடுப்பின்படி மொத்த மக்கள் தொகை 148,094.
# லெம்பா பந்தாய்

## பிரிவுகள்

### பங்சார்

லெம்பா பந்தாய் மக்களவைத் தொகுதியின் (*Lembah Pantai Constituency*) கீழ் வரும் மிகவும் பிரபலமான பகுதிகளில் பங்சார் தொகுதியும் ஒன்றாகும். இந்தப் பகுதி ஒரு பிரபலமான மேல்நிலை குடியிருப்பு பகுதி; மற்றும் ஒரு பொழுதுபோக்கு பகுதியும் ஆகும்.
# லெம்பா பந்தாய்

## பிரிவுகள்

### பந்தாய் டாலாம்

பந்தாய் டாலாம் (*Pantai Dalam*) என்பது பங்சார் பகுதிக்கு தெற்கே அமைந்துள்ள ஒரு குடியிருப்பு பகுதி. பந்தாய் டாலாம் பகுதியில் பெரிய குடியிருப்புப் பகுதியை உருவாக்கும் பல சிறிய குடியிருப்புப் பகுதிகளும் உள்ளன. அவற்றின் பட்டியல்:  
- பந்தாய் இல்பார்க் - (*Pantai Hillpark*)
- கம்போங் பந்தாய் - (*Kampung Pantai*)
- பிபிஆர் ஸ்ரீ பந்தாய் - (*PPR Sri Pantai*)
- பிபிஆர் பந்தாய் ரியா - (*PPR Pantai Ria*)
- தேசா அமான் 1 & 2 - (*Desa Aman 1 & 2*)
- பந்தாய் முர்னி - (*Pantai Murni*)
- தாமான் புக்கிட் அங்காசா - (*Taman Bukit Angkasa*)
- பந்தாய் பாரு - (*Pantai Baru*)
- கம்போங் பாசிர் - (*Kampung Pasir*)
- தாமான் பந்தாய் டாலாம் - (*Taman Pantai Dalam*)
- தாமான் பந்தாய் இண்டா - (*Taman Pantai Indah*)
- பிபிஆர் கம்போங் லீமாவ் - (*PPR Kampung Limau*)
- தாமான் டத்தோ - (*Taman Dato*)